ມີການໃຫ້ຄຳໝັ້ນສັນຍາ 140 ລ້ານໂດລາ ເພື່ອສົບທົບ ກອງທຶນໃໝ່ ໃນອັຟການິສຖານ
ຂ່າວສຳຄັນອື່ນໆ: ກຸ່ມຮາມັສອ້າງວ່າ ອິສຣາແອລ ໄດ້ສັງຫານ ຜູ້ບັນຊາການ ຄົນສຳຄັນຂອງຕົນ; ສະພາສູງ ສະຫະຣັດ ຮັບຜ່ານຮ່າງກົດໝາຍ ລົງໂທດອີຣ່ານຕື່ມ; ເກົ
ກອງປະຊຸມນາໆຊາດ ເພື່ອ ສ້າງສະເຖັຽຣະພາບ ໃນອັຟການິສຖານ ໄດ້ປິດ ລົງທີ່ກຸງລອນດອນ ໂດຍທີ່ ຄະນະຜູ້ຕາງໜ້າ ຂອງປະເທດຕ່າງໆ ໄດ້ໃຫ້ຄຳໝັ້ນສັນຍາທີ່ຈະ ອອກເງິນສົມທົບຫລາຍກວ່າ 140 ລ້ານໂດລາ ເຂົ້າໃນກອງທຶນໃໝ່ ທີ່ແນໃສ່ເພື່ອນຳເອົາພວກ ຫົວຮຸນແຮງ ທາລີບານ ກັບຄືນເຂົ້າຮ່ວມຢູ່ໃນ ສັງຄົມ ຂອງຊາວອັຟການິສຖານ ຣັຖມຸນຕຣີ ການຕ່າງປະເທດອັງກິດ ທ່ານ DAVID MILI BAND ໄດ້ປະກາດກ່ຽວກັບ ການໃຫ້ຄຳໝັ້ນ ສັນຍາ ດັ່ງກ່າວ ໃນວັນພະຫັດວານນີ້ ໃນຕອນ ທ້າຍຂອງກອງປະຊຸມ ເປັນເວລານຶ່ງມື້ ທີ່ມີຄະ ນະຜູ້ຕາງໜ້າ ຈາກປະມານ 70 ປະເທດເຂົ້າຮ່ວມ ນາຍົກຣັຖມຸນຕຣີອັງກິດ ທ່ານ GORDON BROWN ກ່າວວ່າ ກອງທຶນໃໝ່ທີ່ວ່ານີ້ ຈະນຳໃຊ້ ໃນໂຄງການສ້າງຄວາມ ປອງດອງຊາດ ແລະໃຫ້ທາງເລືອກໃນດ້ານເສຖກິດ ສຳລັບພວກທີ່ ບໍ່ເຄີຍມີທາງເລືອກມາ ກ່ອນ ສ່ວນປະທານາທິບໍດີອັຟການິສຖານ ທ່ານ HAMID KARZAI ກ່າວວ່າ ທ່ານ ຈະຮຽກໃຫ້ເປີດ ກອງປະຊຸມສັນຕິພາບ ຂອງພວກຜູ້ນຳ ຊົນເຜົ່າອະວຸໂສ ແລະເຊີນສະມາ ຊິກຂອງກຸ່ມທາລີບານໄປຮ່ວມ ເພື່ອປຶກສາຫາຣື ກ່ຽວກັບ ການສ້າງຄວາມປອງດອງຊາດ ໃນອັຟການິສຖານ ກຸ່ມຫົວຮຸນແຮງ ປາແລສໄຕນ໌ຮາມັສ ກ່າວວ່າ ອິສຣາແອລໄດ້ສັງຫານ ຜູ້ບັນຊາການ ອະວຸໂສຄົນນຶ່ງ ຂອງຕົນ ແລະປະກາດວ່າ ກຸ່ມຮາມັສຈະ ແກ້ແຄ້ນ ກ່ຽວກັບ ການສັງຫານ ທີ່ວ່ານີ້ ກຸ່ມຮາມັສ ກ່າວວ່າ ນາຍ MAHMOUDAL-MABHOUH ໄດ້ຖືກຂ້າຕາຍ ທີ່ດູໄບ ຊຶ່ງເປັນສ່ວນນຶ່ງ ຂອງສະຫະຣັດ ອາຣັບເອເມີເຣັທສ໌ ໃນວັນທີ 20 ເດືອນນີ້ ໃນ ຖແລງຂ່າວສະບັບນຶ່ງທີ່ນຳອອກເຜີຍແຜ່ໃນວັນສຸກມື້ນີ້ ກຸ່ມຮາມັສປະກາດວ່າ ຈະທຳການ ຕອບໂຕ້ ຕໍ່ການກໍ່ອາຊຍາກັມຂອງອິສຣາແອລ ໃນເວລາທີ່ເໝາະສົມ ກຸ່ມຮາມັສ ບໍ່ໄດ້ໃຫ້ ລາຍລະອຽດໃດໆກ່ຽວກັບການເສັຽຊີວິດ ຂອງຜູ້ຊາຍຄົນນີ້ ແຕ່ເວົ້າວ່າ ຕົນກຳລັງດຳເນີນ ງານຮ່ວມກັບ ພວກເຈົ້າໜ້າທີ່ ສະຫະຣັດ ອາຣັບ ເອເມີເຣັທສ໌ ເພື່ອສືບສວນກ່ຽວກັບ ເຣື່ອງນີ້ ອິສຣາແອລ ບໍ່ໄດ້ໃຫ້ຄວາມເຫັນໃດໆ ກ່ຽວກັບເຣື່ອງດັ່ງກ່າວ ກຸ່ມຮາມັສເວົ້າວ່າ ນາຍ MABHOUH ຊຶ່ງເປັນ ສະມາຊິກກໍ່ຕັ້ງ ທາງດ້ານທະຫານຂອງກຸ່ມຮາມັສ ເປັນຜູ້ຮັບ ຜິດຊອບ ໃນການໂຈມຕີ ແລະການໂຈມຕີ ສະລະຊີບ ດ້ວຍຣະເບີດຫຼາຍໆຮ້ອຍຄັ້ງ ຕໍ່ອິສຣາແອລນັ້ນ ສະພາສູງ ຂອງສະຫະ ຣັດໄດ້ໃຫ້ການອະນຸມັດ ຕໍ່ຮ່າງກົດໝາຍ ທີ່ຈະ ເສີມຂຍາຍ ການລົງໂທດ ທີ່ແນໃສ່ເພື່ອກົດດັນ ໃຫ້ອີຣ່ານຢຸດເຊົາກິຈກັມ ດ້ານນິວເຄຼັຽທີ່ມີຄວາມ ຫລໍ່ແຫລມນັ້ນ ຮ່າງກົດໝາຍ ການລົງໂທດຊຶ່ງ ໄດ້ຮັບຜ່ານດ້ວຍການລົງຄະແນນສຽງທາງປາກ ເປົ່າໃນວັນພະຫັດວານນີ້ ຈະແນເປົ້າໝາຍໃສ່ ເພື່ອຄວບຄຸມ ບັນດາບໍຣິສັດ ທີ່ສົ່ງອອກນຳມັນ ກັ່ນແລ້ວ ໄປຍັງອີຣ່ານ ຫລືຊ່ອຍອີຣ່ານໃນການ ເສີມສ້າງຄວາມສາມາດກ່ຽວກັບການກັ່ນນຳມັນ ໃນດ້ານນຶ່ງນັ້ນ ບໍຣິສັດເຫລົ່ານີ້ ຈະຖືກປະຕິເສດໃນການຂໍເງິນກູ້ຢືມ ຫລືການຊ່ອຍເຫລືອອື່ນໆ ຈາກສະຖາບັນການເງິນ ຂອງສະຫະຣັດ ອີຣ່ານ ຊຶ່ງເປັນປະເທດ ຜລິດນຳມັນດິບ ທີ່ສຳຄັນປະເທດນຶ່ງນັ້ນ ຕ້ອງໄດ້ນຳເຂົ້າ40% ຂອງນຳມັນ ທີ່ກັ່ນແລ້ວ ຍ້ອນບໍ່ມີ ໂຮງກັ່ນນຳມັນ ພຽງພໍ ສະພາຕຳຂອງສະຫະຣັດ ໄດ້ຮັບຮອງເອົາ ຮ່າງກົດໝາຍ ແບບດຽວກັນນີ້ແລ້ວ ຄວາມແຕກຕ່າງລະຫວ່າງ ຮ່າງກົດໝາຍທັງສອງ ຈະຕ້ອງໄດ້ຮັບ ການແກ້ໄຂ ກ່ອນທີ່ປະທານາທິບໍດີBARACK OBAMA ຈະລົງນາມ ໃຫ້ເປັນກົດໝາຍ ເກົາຫລີໃຕ້ກ່າວ ວ່າ ເກົາຫລີເໜືອ ໄດ້ຍິງປືນໃຫຍ່ໄປໃສ່ບໍຣິເວນ ຊາຍແດນທີ່ຍັງມີການຂັດແຍ້ງ ໃນທະເລເຫຼືອງ ເປັນມື້ທີ 3 ລຽນຕິດໃນວັນສຸກມື້ນີ້ ໂຄສົກຄົນ ນຶ່ງຂອງຄະນະເສນາທິການຮ່ວມ ຂອງກອງທັບ ເກົາຫລີໃຕ້ກ່າວວ່າ ເກົາຫຼີເໜືອໄດ້ຍິງປືນໃຫຍ່ ປະມານ 20 ລູກ ໄປໃສ່ເຂດນ່ານນຳຂອງເກົາ ຫລີເໜືອ ໃກ້ໆເກາະ YEONPYEONG ຂອງ ເກົາຫລີໃຕ້ ພຽງຢາງເວົ້າວ່າການຍິງປືນໃຫຍ່ ທີ່ວ່ານີ້ ແມ່ນພາກສ່ວນນຶ່ງ ໃນການຊ້ອມຣົບ ທາງທະຫານ ປະຈຳປີ ເກົາຫລີໃຕ້ ໄດ້ຍິງປືນ ໃຫຍ່ຂອງຕົນ ເປັນການເຕືອນ ຫລັງຈາກເກົາຫລີເໜືອໄດ້ຍິງປືນໃຫຍ່ ຮອບທຳອິດ ໃນມື້ວັນພຸດຜ່ານມາ ແຕ່ຫຼັງຈາກນັ້ນກໍບໍ່ໄດ້ຍິງປືນໃຫຍ່ ຕອບໂຕ້ໃດໆ ໃນການໃຫ້ສຳພາດ ແກ່ໂທຣະພາບ BBCຂອງອັງກິດນັ້ນ ປະທານາທິບໍດີ ເກົາຫລີໃຕ້ ທ່ານ LEE MYUNG BAK ກ່າວວ່າມັນເປັນເຣື່ອງ ທີ່ບໍ່ເພິ່ງປາຖນາ ທີ່ເກົາຫລີເໜືອ ຈະທຳການຂົ່ມຂູ່ໃນທຳນອງນີ້ ທ່ານ LEE ເວົ້າວ່າ ອຳນາດການປົກຄອງ ຂອງເກົາຫລີເໜືອອາດຈະພະຍາຍາມ ທີ່ຈະກົດດັນໃຫ້ ເກົາຫລີໃຕ້ ເປີດການເຈຣະຈາຄືນໃໝ່ ລະຫວ່າງ 2ເກົາຫລີ ຫລືບີບບັງຄັບ ໃຫ້ສະຫະຣັດ ເຂົ້າຮ່ວມການເຈຣະຈາ ສັນຕິພາບ ຢ່າງເປັນທາງການ ຊາວອິນໂດເນເຊັຽຈຳນວນຫລາຍພັນຄົນ ໄດ້ພາກັນ ເດີນຂະບວນ ປະທ້ວງ ຢູ່ຕາມຫົວເມືອງໃຫຍ່ໆໃນທົ່ວປະເທດ ໃນວັນພະຫັດວານນີ້ ເພື່ອສະແດງ ຄວາມບໍ່ພໍໃຈ ຕໍ່ການ ດຳຣົງຕຳແໜ່ງຄົບ 100 ມື້ ໃນສມັຍທີ 2 ຂອງປະທານາທິບໍດີ SUSILO BAMBANG YUDHOYONO ຢ່າງນ້ອຍມີບໍ່ຕຳກວ່າ 7 ພັນ ຄົນໄດ້ເຂົ້າຮ່ວມການໂຮມຊຸມນຸມປະທ້ວງທີ່ໃຫຍ່ ທີ່ສຸດ ຢູ່ທີ່ນະຄອນຫລວງຈາກາຕ້າ ມີລາຍງານ ວ່າ ໄດ້ເກີດການປະທະກັນເລັກນ້ອຍ ລະຫວ່າງ ຕຳຣວດ ແລະພວກປະທ້ວງ ປະທານາທິບໍດີ YUDHOYONO ໄດ້ຊະນະການເລືອກຕັ້ງ ເພື່ອເຂົ້າຮັບຕຳແໜ່ງ ເປັນປະທານາທິບໍດີຕື່ມອີກ ໃນເດືອນກໍຣະກົດປີກາຍ ດ້ວຍຄະແນນ ສຽງຫລາຍກວ່າ 60% ໃນການໃຫ້ຄຳໝັ້ນສັນຍາວ່າ ຈະລຶບລ້າງການສໍ້ຣາດບັງຫຼວງ ແຕ່ ຫລັງຈາກນັ້ນ ທ່ານກໍໄດ້ສູນເສັຽ ການໃຫ້ຄວາມສນັບສນຸນຂອງປະຊາຊົນ ບາງສ່ວນ ຍ້ອນຂ່າວນອງນັນ ກ່ຽວກັບການສໍ້ຣາດບັງຫລວງທີ່ມີມາເປັນລຳດັບ ໃນຣັຖບານຂອງທ່ານ ຜູ້ຕາງໜ້າທາງດ້ານ ການຄ້າຂອງສະຫະຣັດທ່ານ DEMETRIOS MARANTIS ເຕືອນວ່າ ສະຫະຣັດອາດຈະຖືກ ກີດກັນບໍ່ໃຫ້ມີສ່ວນ ໃນຕລາດເອເຊັຽ-ປາຊີຟິກ ຖ້າສະຫະຣັດຫາກບໍ່ເຄື່ອນໄຫວຫຍັງໃນຂະນະ ທີ່ປະເທດຕ່າງໆ ພວມທຳການ ເຈຣະຈາ ກ່ຽວ ກັບຂໍ້ຕົກລົງການຄ້າ ຢູ່ໃນຂົງເຂດ ທ່ານ MARANTIS ກ່າວໃນວັນພະຫັດ ວານນີ້ວ່າ ຕລາດທີ່ກວ້າງໃຫຍ່ ໃນເຂດເອເຊັຽຕາເວັນ ອອກສຽງໃຕ້ ຂອງພູມີພາກ ເອເຊັຽ-ປາຊີຟິກ ແມ່ນປາຍທາງ ທີ່ສຳຄັນແຫ່ງນຶ່ງສຳລັບຜລິຕ ພັນສິນຄ້າ ຂອງສະຫະຣັດ ທ່ານກ່າວວ່າ ໃນປີ 2008 ຜ່ານມາ ການສົ່ງອອກຂອງສະຫະ ຣັດ ໄປຍັງຂົງເຂດດັ່ງກ່າວ ມີມູນຄ່າທັງໝົດ 747 ພັນລ້ານໂດລາຊຶ່ງເພີ້ມຂຶ້ນ ຫລາຍກວ່າ 8% ຈາກໄລຍະດຽວກັນ ຂອງປີ 2007 ແຕ່ທ່ານເວົ້າວ່າສະຫະຣັດ ອາດຈະສູນເສັຽສ່ວນ ແບ່ງທີ່ສຳຄັນ ໃນຕລາດເຫລົ່ານີ້ ອັນເປັນຜົນເນື່ອງມາຈາກ ເຂດການຄ້າເສຣີໃໝ່ ໃນເອ ເຊັຽຕາເວັນອອກ ທີ່ສະຫະຣັດບໍ່ໄດ້ຮວມຢູ່ໃນນັ້ນ ແລະບັນດາຂໍ້ຕົກລົງ ໃນລັກສະນະທີ່ຄ້າຍ ຄືກັນ ຊຶ່ງພວມຈະມີຜົນບັງຄັບໃຊ້ ຫລືຈັດຕັ້ງປະຕິບັດ ໃນໄວໆນີ້ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ